Подражавање песми (Јесењин)
Појила си коња из длана у ходу,
А брезе су смерно гледале у воду.

Вребао сам тајно повезачу плаву,
Увојцима црним покривену главу.

И желео страсно уз шапат брзака
Да пољубац отмем са усне од мака.

Ал' несташно ти си, махнувши ми руком,
Нестала уз звеку потковица трком.

Неповратно дани одоше у роју...
Видео сам тако и сахрану твоју.

Уз плач опела, уз појања јеку,
Као да сам чуо потковица звеку.

Сергеј Јесењин

прев. Милорад Живанчевић
ru:Подражанье песне (Есенин)